Il-Ħamis 17 ta' Mejju, fis-6.00pm, il-Prof. Mourad Yelles mill-INALCO ta' Pariġi se jagħmel taħdita bl-Ingliż dwar " " fil-Librerija tal-Fakultà tal-Arti, L-Università ta' Malta, Tal-Qroqq, bħala parti mill-proġett dwar It-Tradizzjoni Orali mmexxi mid-Dipartiment tal-Malti tal-Università. Ritratti ta' Adrian Grima Il-Prof. Yelles se jitkellem dwar il-problemi li jiffaċċjaw ir-riċerkaturi meta jaħdmu fuq il-produzzjonijiet letterarji tat-tradizzjonijiet orali. Dawn il-problemi jistgħu jkunu kemm tekniċi u epistemoloġiċi, kif ukoll ideoloġiċi u politiċi. Fil-kuntest tat-tradizzjoni poetika tal-Magreb, ir-repertorji tan-nisa għandhom sehem kbir fil-memorja kulturali ta' dan ir-reġjun kbir. Fit-taħdita tiegħu, il-Prof. Yelles se jipprova jixħet dawl fuq l-isfidi teoretiċi u prattiċi tar-riċerka fit-tul li ssir man-nies. Il-Prof. Yelles speċjalizza fil-letteratura komparata u r-riċerka tiegħu tiffoka fuq l-influwenzi ta' letteraturi differenti fuq xulxin, il-kitbiet u t-tradizzjonijiet orali tal-Magreb, u fuq iċ-ċinema, il-mużika, u l-immaġinarji postkolonjali. Il-Prof. Yelles studja fl-Universitajiet tal-Algier, Londra (SOAS) u s-Sorbonne (Paris 3). Kemm-il darba għamel taħditiet akkademiċi organizzati mid-Dipartiment tal-Malti fl-Università ta' Malta, fosthom l-ewwel taħdita mis-sensiela dwar It-Tradizzjoni Orali li saret f'Mejju tal-2016.
Collecting and editing oral feminine poetry in the Maghrebi context: problems and issues